सामग्री: संभाजीराजे छत्रपती

पण, तुम्ही हे नेतृत्व भाजपचे खासदार म्हणून करताय की छत्रपती म्हणून करता? असा प्रश्न बीबीसी मराठीनं त्यांना विचारला असता ते म्हणाले की, "मी राष्ट्रपती नियुक्त खासदार आहे. नरेंद्र मोदींनी माझी शिफारस केली त्याबद्दल मी त्यांचा आभारी आहे. पण भाजपची भूमिका मला लागू होत नाही."

संभाजीराजेंच्या या प्रतिक्रियेमुळे आणि त्यांनी अद्याप अधिकृतरीत्या भाजपमध्ये प्रवेश न केल्यामुळे  त्यांचे भाजपशी संबंध आहेत तरी काय हा प्रश्न उपस्थित होत आहे. 

संभाजीराजे आणि भाजप

संभाजीराजे यांची राज्यसभेचे खासदार म्हणून निवड झाल्यानंतर (2016) त्यांनी तत्कालीन मुख्यमंत्री देवेंद्र फडणवीस यांची भेट घेतली होती. 

संभाजीराजे आणि देवेंद्र फडणवीस

तसंच छत्रपती राजर्षी शाहू महाराजांच्या स्मृतिदिनी (6 मे, 2020) रोजी देवेंद्र फडणवीस यांनी केलेल्या ट्वीटवरून वाद निर्माण झाला होता.

शाहू महाराजांचा उल्लेख सामाजिक 'कार्यकर्ते' असा केल्यानं फडणवीस यांच्यावर टीकेची झोड उठली होती. देवेंद्र फडणवीस यांनी सर्व शिव-शाहू भक्तांची माफी मागावी अशी मागणी करणारं ट्वीट त्यावेळी संभाजीराजे यांनी केलं होतं.

संभाजीराजे यांच्या ट्वीटला उत्तर देत फडणवीस यांनी या सगळ्या घडलेल्या प्रकाराबद्दल दिलगिरीही व्यक्त केली होती.

सप्टेंबर 2019मध्ये पोलंडचे उप-पंतप्रधान अ‍ॅँडरेज ड्युडा कोल्हापूरच्या दौऱ्यावर येणार होते. त्यावेळी राजशिष्टाचारानुसार त्यांचं यथोचित स्वागत करण्याची मागणी संभाजीराजे यांनी  देवेंद्र फडणवीस यांच्याकडे केली होती. ती मान्य करत तशा सूचना फडणवीसांनी दिल्या होत्या. 

याशिवाय विधान परिषदेच्या नाशिक मतदारसंघाच्या निवडणुकीवेळीही (2018)  संभाजीराजेंनी शिवसेनेचे इच्छुक उमेदवार शिवाजी सहाने आणि देवेंद्र फडणवीस यांच्या भेट घडवून आणली होती. ही निवडणूक शिवसेनेनं स्वबळावर लढण्याचा निर्णय घेतला होता. त्यामुळे संभाजीराजे हे शिवसेनेच्या नेत्यांमध्ये फुट पाडत असल्याचं बोललं जात होतं. 

या अशा घटनांमुळे संभाजीराजे आणि भाजप यांच्यातील सलोख्याचे संबंध दिसून आले. 

पण, आता मराठा आंदोलनाच्या वेळेस मात्र भाजपची भूमिका मला लागू होत नाही, असं ते म्हणत आहे. 

त्यामुळे मग संभाजीराजे आणि भाजप यांचे संबंध नेमके कसे आहेत, असा प्रश्न आम्ही कोल्हापूरमधील ज्येष्ठ पत्रकार सुभाष देसाई  यांना विचारला.

भाजपच्या बाजूनं राजकारण?

देसाई म्हणाले, "संभाजीराजे यांची...\nमागील सामग्री खालीलप्रमाणे सारांशित केली जाऊ शकते:
संभाजीराजे छत्रपती सध्या मराठा आरक्षणासाठीच्या आंदोलनाचं नेतृत्व करताना दिसत आहेत.